Stesen LRT Taman Perindustrian Puchong

Stesen LRT Taman Perindustrian Puchong ialah stesen LRT di Puchong, Selangor dimana Laluan Sri Petaling berkhidmat di stesen ini. Stesen ini terletak dan dinamakan sempena kawasan perindustrian Taman Perindustrian Puchong di selatan Puchong, Selangor. Stesen ini dibuka pada 31 Mac 2016 sebahagian daripada projek Penyamburan Jajaran LRT yang meluaskan jajaran Laluan Sri Petaling daripada Stesen LRT Sri Petaling ke Stesen LRT Putra Heights melalui stesen ini.

Ciri-ciri stesen

Lokasi 
Stesen ini terletak di sepanjang  Lebuhraya Damansara-Puchong di Taman Perindustrian Puchong, Puchong. Di sebelah barat stesen adalah kawasan perindustrian Taman Perindustrian Puchong manakala di sebelah timur stesen adalah kawasan perniagaan Bandar Puteri. Juga terletak berhampiran stesen adalah Kompleks Rakan Muda Puchong, Hospital KPMC Puchong Specialist Center, Pejabat Cawangan MPSJ Puchong, Kuil Sri Maha Mariamman dan persimpangan Kampung Baru Puchong,  Lebuhraya Damansara-Puchong.

Susunan stesen 

Stesen ini adalah stesen bertingkat dengan tiga tingkat: aras tanah, aras legar dan aras platform. Stesen ini mempunyai sebuah platform tengah di atas ruang legar untuk perkhidmatan Laluan Sri Petaling. Terdapat kemudahan bagi Orang Kurang Upaya (OKU) seperti platform mesra OKU dan lif. Selain itu, terdapat 347 petak parkir kereta dan rak basikal yang boleh memuatkan sehingga 20 basikal.

Perkhidmatan Bas
Bas RapidKL laluan  600, T604 berkhidmat di stesen ini.

Rujukan

Laluan Sri Petaling
Stesen RapidKL
TPP